د سپين نسل د وژنې د دسيسې شنډولو تيوري

د سپین پوستو نسل وژنه،د سپین پوستو نسل محو کول، یا د سپین پوستو د عوض/ بدل کولو د دسیسې تيوري/نظریه د سپين پوستو د برترۍ غوښتنې یوه دسیسه ده، داسې بیانوي چې یوه قصدي دسیسه شته، چې تر ډېره یهودان ګرم/ملامت ګڼي چې له نورو نژادونو سره د سپين پوستو ودونو، له سپین پوستو پرته د نورو نژادونو ډله‌ییز مهاجرت، نژادي ادغام، د بارورۍ ټيټې کچې، د جنین سقط، د سپين پوستو د دولتي ځمکو غصب،پلان شوی تاوتريخوالی او د سپين پوستو هېوادونو له منځه وړلو ته د سپین پوستو د محوه کولو په موخه وده ورکوي، چې د جبري اسېمېلشن / assimilation(همګون سازي /یوډول کول) له تاوتريخوالي سره نسل وژنې او ډله‌ييز مهاجرت له لارې يې سرته رسوي.  ډېر لږ تور پوستي، هسپانویان او مسلمانان ملامت دي، خو د پټې دسیسې د ګټورو او فکري نبوغ لرونکو مهاجرینو په توګه نه صرفاً د یرغلګرو او تاوتریخوالي کوونکو مهاجرو په توګه.

دسپین پوستانو نسل وژنه د دروغي تاریخ، دروغي ساینس او قومي کرکې پر بنسټ ولاړه یوه سیاسي افسانه ده، له یو ډول رواني وېرې څخه چې د سپین پوستانو د محوې وېره /اضطراب په نوم یادیږي رامنځته شوې. هېڅ داسې شواهد نشته چې د سپین پوستانو د وژنې یا امحا (محوه کول) ښکارندویي وکړي. د سپين پوستانو د وژلو تيوري موخه له تاوتريخوالي څخه ملاتړ او د سپین پوستو د ملي پالنې (white nationalist) د اجنډا په اړه د ټولنې باوري کول دي.

یاده تيوري په ۱۱۹۵ کال کې د سپین پوستو د جلاغوښتونکي نيو نازي ډېوېډ لان له خوا را منځته شوه او د يوې اغېزمنې پروپاګانډا په توګه په اروپا، شمالي امريکا، سويلي افریقا او استراليا کې وکارول شوه. د ورته دسيسو تيورۍ د جرمني په نازي کې عامې وې. اوس مهال د دې پرځای  رېنوډ کاموس(Renaud Camus) ورژن/نسخه چې له لوی، پراخ او افراطی بدلون سره په ۲۰۱۱ کال کې د پخواني تيوري د ځای ناستي په توګه رامنځته او د فرانسې د سپین پوستو پر ټولنه  تمرکز لري،کارول کېږي. د کرېست چرچ(Christchurch) او اېل پاسو (El Paso)  د ۲۰۱۹ کال تر فیرونو وروسته، چې فیر کوونکو به  «د سپین پوستو د عوض/ بدل »شعارونه غندل او د لوی ځای ناستي تيوري ته یې اشاره کوله، چې په ۲۰۱۲ کال کې د  کاموس تیوري په مفهموم رامنځته شوه او د ټولیزځای ناستي یا د ځای ناستي تیوري په نوم یاديږي،چې دبات یېیور/ Bat Ye'or' (بريتانوي‌الاصله مصرۍ ليکواله) د ۲۰۰۲ کال د اېرابیا (Eurabia) او د ګرېډ هانسېک/ Gerd Honsik (د جرمني په نازي کې زېږدلی شاعر او لیکوال )  د ۱۹۷۰ کال د کالرګي پلان (Kalergi plan) د تيوريو له مفهوم سره ورته وه، دا ټول د سپین پوستو د نسل وژنې لپاره په مترادف ډول کارول شوي، چې د دسیسې  تيوريو د ډولونو په توګه یې پېژندنه مخ پر زیاتېدو ده.  

د ۲۰۱۸ کال په اګېست میاشت کې د متحده ايالاتو جمور رییس ډولانډ ټرمپ په دې تورن شو چې د خارجي سیاست په یوه ټویټ کې یې د  دسیسې تیوري تأیید کړې، چې د بهرنیو چارو وزیر مایک پامپيو (Mike Pompeo) ته یې امر کړی و چې په سویلي افریقا کې د ځمکو او فارمونو د غصب او تصرف او په لویه کچه  د کروندګرو /بزګرانو د وژنې په اړه څېړنه وکړي. دوی ادعا کوله چې د سويلي افريفا دولت اوس‌مهال ځمکې له سپین پوستو  بزګرانو څخه غصب کوي. سویلي افریقا غالباٌ د ځينو خیالي کیسوپر بنسټ لکه پر فارمونو بریدونه او په سویلي افریقا کې د ځمکو اصلاح/سموونه له نیوکو سره مخ ده، دا دسيسې تيورۍ د موضوعاتو له ډلې څخه یوه فرعي موضوع  ده چې لويديځو  رسنیو په پراخ مفهوم د سپین پوستانو د وژنې ددروازې او یا نیابتي مسئلې په توګه انځور کړې . په سويلي افریقا او زېمبابوې کې د فارمونو د غصب موضوع د سپينو ملت پالو /نېشنالېستانو د غونډوالو او نوروښي پلوي / الټ-رایټ ګروپونو [alt-right](د سپین پوستانو په پلوۍ سیاسي غورځنګ) دي چې د خپل ليدلوري د توجه لپاره، چې  white supremacy /سپين پوستانو ته لومړیتوب دی کاروي. 

## تاریخچه
په انساني نژاد کې د سپین پوستو د تمایز نظریه له جرمني ډاکتر او انسان پېژندونکې يوهان بلومېنباک(Johann Blumenbach) سره پیل شوه، هغه په ۱۱۷۵ کال کې ادعا وکړه چې دا ډول پنځه نژادونه شته چې؛ قفقازي، مغولي/منګولیایي، مالايي، ايتوپيايي یا تورپوستي او امريکايي سور پوستي په کې شامل دي.  تر دې وړاندې فرانسيوس بېرنییر  (François Bernier) په ۱۶۸۴ کال کې د یوې مقالې څلور مخیزه ضمیمه (پوست‌سکرېپت/ postscript) خپره کړه. چې پنځه نژادونه یې ښودل چې اروپایان (د ماسکوې Muscovy له یوې برخې پرته،چې تزاري روسیې برخه وه) يې دشمالي افريقا دسمندري سیمو او عربستان، فارس/ایران، او مغولستان له اوسېدونکو سره ترکیبول، هند، د چين ځينو برخو، سوماترا(Sumatra)، بانتام (Bantam) او بورنيه (Borneo) د پوستکي رنګ صرف تصادفي یادوه. مخکینۍ نژادي او کلتوري طبقه بندۍ د لرغونتوب له لارې محدودې او د بدلون وړ وې او د قبیلو او کورنیو تر منځ توپيرونه یې د چاپېریالي لاملونو، جغرافعې، اوبو، هوا، ظاهري بڼې، فېزیولوژۍ او زده‌کړل شوې رویې لکه ژبې او خوراکې رژيم پر بنست سره نږدې کول. اوسني نژادي او  قومي توپیرونه یوازې له هغه جنیتیکي نسب سره کمزورې اړیکه لري چې په روغتیايي علومو کې ځای ناستی شوی. 

### شالید

#### مډېسون ګراڼټ
د دسیسې تیورۍ د شلمې پېړۍ په لومړيو کې د نژادي اصلاح/سمونې په تيوريو کې مخکښې وې،پ ه  ډېری سپین پوستو لرونکو هېوادونو لکه استرالیا او نيوزیلاند کې دود وې، هلته دا وېره موجوده وه چې په پای کې به نورنژادونو/غیر سپین پوستي مهاجرین د سپین پوستو د ټولي ځای ناستي شي.  

په ۱۹۱۶ کال کې نژادپېژندونکي او امریکايي حقوق‌پوه مډېسون ګرانټ Madison Grant)) له لوی نژاد څخه د تېرېدلو په نوم يو کتاب ولیک چې د لومړي خپراوي پر مهال یې په پراخه کچه له پامه وغورځول شو بیاهم څلور ځلې چاپ/اېډېټ شو او په ۱۹۲۰ لسیزه کې د امریکا د عامه کلتور يوه برخه وګرځېد  او د دغه تدريجي او دوامدار پرمختګ په لړ کې يې دا ايډيولوژي رامنځته کړه چې د امريکا بنسټ اېښودونکی یعنې نوروډیک نژاد ،د غیر سپین پوستو سره د سپین پوستانو د تشبیه کولو/همسان‌سازۍ په وجه دورکېدوله خطر سره مخ دی. ګرانټ په دې اړه ولیکل:په جګړه کې نه تور،نه قهويي، نه سور او نه هم زېړ، سپین فتح کولی نه شي. خو که په نورډيک نژاد کې ارزښتمن عناصر له ټيټو ډولونو سره ترکیب شي یا د نژادي ځان وژنې له امله له منځه ولاړ شي، هغه مهال به د تمدن قلعه یوازې د مدافعينو د نشتوالي له امله سقوط وکړي. ګرانټ ادعا وکړه هغه نسل چې امریکا یې جوړه کړې د ورکېدو له خطر سره مخ دی. مګر دا چې متحده ایالات د يهودانو او نورو پر مهاجرت بندیز ولګوي. لیکوال فېټزجېرالډ (F. Scott Fitzgerald) په لوی ګتسبي/ Gatsby (دامریکایی ناول نوم) کې ګرانټ ته په څرګنده اشاره کړې،چې په هغه کې ټام بوکانین (Tom Buchanan) کرېګټر د دې سړي ګودراډ (Goddard) له خوا درنګينو امپراتوریو ظهور په نوم کتاب لوستلو په حال کې دی، چې د ګرانټ اود هغه د همکار لوتروپ اېسټوډارډ Lothrop Stoddard)) د ليکنو ترکیب دی.  ګرانټ د اېسټوډارد کتاب ته چې دسپین پوستو د لومړيتوب نړۍ پر وړاندې د رنګونو  مدوجذرپه نوم و سریزه لیکلې. بوکانین وویل هر څوک باید هغه مطالعه کړي،نظریه داده که چېرې موږ خپل نژادته پام ونه کړوپه بشپړ ډول به غرق شي. دا هر څه علمي او ثابت شوي دي. 

#### نازي جرمني
اډولف هېټلر له ګرانټ څخه مننه وکړه چې د لوی نژاد څخه تېریدل کتاب یې ليکلی او هغه ته يې زما انجیل نوم ورکړ. نازیانو د دسیسې تیوري په پراخ ډول د یوې پروپاګانډا /تبلیغاتو په توګه وکاروله، د مثال په ډول  د ۱۹۳۴ کال د رسالې بېلګه چې د یهودانود پوښتنو لپاره څېړنیزې څانګې، له رایش انسټیټیوټ(Reich Institute) څخه  والټرفرانک (Walter Frank's) لیکلې وه،له  «ایا سپین پوستي ملتونه د مړینې په حال کې دي؟» سرلیک سره، د سپين پوستانو راتولونکی، د بیولوژیکي احصایو په رڼا کې رنګ شوي ملتونه په کې لیکل شوي وو. نازیانو دا تیوري د کلتوري تسلط او اوږد‌مهاله تاریخي تعصبونو له کارولو سره د یهودانو د وژلو له لارې واک ته رسېدو په موخه د وسلې په توګه وګاروله.

د نازیانو تر واکمنۍ د مخه الماني سمون غوښتونکو لکه روغتیايي متخصصینو او اروايي ډاکترانو چې یهودان وو، یهودان به یې له سپین پوستو اروپایانو څخه جلا ګڼل، خو په دومره بد چلندۍ یا نامناسب‌والي هم نه، هغوی ته به د مورثي ناروغیو د مخنیوي او هغه څه ته چې د واده په لومړیو پړاوونو کې ورته اړتیا وه مشورې ورکول کېدې. په ۱۹۱۸ کال کې د هغو یهودانو سکریننګ  وشو چې فلسطین ته په مهاجرت کولو سره لېواله وو. 

## سرچينې او ياداښتونه